નું એક નાટક જોતો. હવે…આ નાટકમાં એક નોકરનું પાત્ર હતું એક છોકરો એ ભજવતો હતો. એને થયો કોલેરા આ વાતની મને ખબર પડી. અને મને ખબર પડી એટલે હું જઈને પહોચી ગયો એ નાટકના ડાયરેક્ટરની પાસે … સંવાદો તો મને બધા જ મોઢે થઇ ગયા હતા… કડકડાટ બોલી ગયો, ડાયરેક્ટર ખૂશ થઇ ગયો અને મને નોકરનું પાત્ર કરવાની નોકરી મળી ગયી .. ટૂંકમાં કહેવાનો સાર એ છે કે આ રંગમંચ પર, આ રંગભૂમિ ઉપર મારો જે પ્રવેશ થયો તે એક નોકર તરીકેની ભૂમિકામાં થયો. આજથી વર્ષો પહેલા નોકર તરીકે ખભે જે કપડું નાખ્યું હતું…. આજે આટલા વર્ષે એ આ શાલ બનીને શોભી ઉઠ્યું છે….